CELEX: 62009CN0533
Language: el
Date: 2009-12-18 00:00:00
Title: Υπόθεση C-533/09: Προσφυγή που ασκήθηκε στις 18 Δεκεμβρίου 2009 — Ευρωπαϊκή Επιτροπή κατά Πορτογαλικής Δημοκρατίας

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/23
            
         Προσφυγή που ασκήθηκε στις 18 Δεκεμβρίου 2009 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-533/09)
   2010/C 51/37
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. Støvlbæk και P. Guerra e Andrade)
   
      Καθής: Πορτογαλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, επιβάλλοντας, κατ’ εφαρμογή της αποφάσεως του Υπουργού Δικαιοσύνης της 12ης Δεκεμβρίου 1991, που επικυρώνει τη γνωμοδότηση του Γνωμοδοτικού Συμβουλίου της Γενικής Εισαγγελίας της Δημοκρατίας επί του άρθρου 15 του Συντάγματος, την πορτογαλική ιθαγένεια ως προϋπόθεση προσβάσεως στο επάγγελμα του συμβολαιογράφου, παραβαίνει τις υποχρεώσεις που υπέχει από το άρθρο 49 ΣΛΕΕ, εφόσον δεν συντρέχουν οι προϋποθέσεις του άρθρου 51 ΣΛΕΕ·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Στην Πορτογαλία, τα προστατευόμενα από τον συμβολαιογράφο συμφέροντα δεν είναι κρατικής φύσεως. Ο συμβολαιογράφος δεν συμμετέχει άμεσα και συγκεκριμένα στην άσκηση δημόσιας εξουσίας ούτε ανήκει στη Δημόσια Διοίκηση. Η εξαίρεση του άρθρου 51 της Συνθήκης για τη λειτουργία της Ευρωπαϊκής Ένωσης δεν εφαρμόζεται στο πορτογαλικό σώμα των συμβολαιογράφων. Η γνωμοδότηση της Γενικής Εισαγγελίας της Δημοκρατίας, που επικυρώθηκε στις 12 Δεκεμβρίου 1991, δεν λέει ότι το συμβολαιογραφικό επάγγελμα εμπίπτει στη διάταξη του άρθρου 15, παράγραφος 2, του Συντάγματος. Το λειτούργημα του συμβολαιογράφου, στην Πορτογαλία, έχει αποκλειστικά τεχνικό χαρακτήρα. Εδράζεται στην επαγγελματική ικανότητα και όχι στην πολιτική εμπιστοσύνη.